У 1883 г. Ціт Іванавіч цалкам аддаўся рэвалюцыйнай рабоце. Неўзабаве дзейнасць Гарагляда і яго прыналежнасць да партыі “Пралетарыят” сталі вядомы ахранцы. У 1884 г. былі выяўлены ў Р. Найдзіча недазволеныя рукапісы з праўкамі Ц. Гарагляда. У лістападзе гэтага ж году Ціт Гарагляд быў зняволены на невялікі тэрмін, але пад наглядам знаходзіўся да 90-х гг. Далейшы лёс рэвалюцыянера невядомы.